Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1913

5. Vizsgálati eljárások 5.1. Általános megjegyzések a visszanyerés (recovery) vizsgálatához 5.1.1. A „blank” takarmány fogalma: A visszanyerési (recovery) vizsgálathoz lehetõség szerint olyan lazalocid-Na mentes takarmány mintát használjunk, amely összetételében nagyon hasonló a vizsgálati mintához, és a kromatogramon nincsenek a lazalocid-Na csúcsjelét zavaró csúcsok. 5.1.2. A visszanyerési vizsgálat elvégzése (recovery test): A blank minta extrakcióhoz bemért mennyiségéhez adjunk annyi lazalocid-Na-ot, hogy a vizsgálati mintának megfelelõ lazalocid koncentrációt kapjunk. 100 mg/kg-os lazalocid szintet pl. a következõképpen állíthatunk be. Pipettázzunk 2,0 ml standard törzsoldatot (3.10.1.) az extraháló edény aljára. Pároljuk be kb. 0,5 ml-nyire, majd mérjünk rá 10 g-ot a blank mintából. Keverjük össze az edényben a mintát a folyadékkal és hagyjuk állni kb. 10 percig, ismét keverjük össze, majd végezzük el az extrakciót (5.2.). Amennyiben nem áll rendelkezésre blank takarmány (5.1.1.), a visszanyerési vizsgálatot az ún. standard addíció módszerével végezzük el. A vizsgálati mintához annyi standard oldatot adunk, hogy annak lazalocid-Na tartalma a duplája legyen annak, ami várhatóan jelen van a mintában. A mintát, valamint ezt a dúsított mintát extraháljuk (5.2.), majd mérjük (5.3.). A visszanyerést a két vizsgálat eredményének különbségébõl számolhatjuk. 5.2. Extrakció 5.2.1. Takarmánykeverékek (30–100 mg/kg): 0,01 g pontossággal mérjünk be 5–10 g mintát egy 250 ml-es dugós lombikba. Adjunk hozzá 100,0 ml sósavas metanolt (3.8.). Az elegyet 40 oC-ra elõmelegített ultrahangos vízfürdõben kezeljük 20 percen keresztül. Lehûtjük szobahõmérsékletre, kb. 1 órán át állni hagyjuk, majd membrán szûrõn (4.2.) szûrjük. A szûrletet kromatografáljuk (5.3.). 5.2.2. Takarmány elõkeverékek (0,1–2,0% ): 0,0001 g pontossággal mérjünk be 2 g mintát egy 250 ml-es mérõlombikba. Adjunk hozzá 100,0 ml sósavas metanolt ( 3.8.). Az elegyet 40 oC-ra elõmelegített ultrahangos vízfürdõben kezeljük 20 percen keresztül. Lehûtjük szobahõmérsékletre, jelig töltjük sósavas metanollal, összerázzuk, kb. 1 órán át állni hagyjuk, majd membrán szûrõn (4.2.) szûrjük. A szûrlet aliquot mennyiségét úgy hígítjuk sósavas metanollal, hogy a lazalocid-Na végkoncentrációja 4 µg/ml körül legyen. Az így kapott oldatot kromatografáljuk (5.3.). 5.3. Folyadékkromatográfiás mérés 5.3.1. Vizsgálati paraméterek. Izokratikus elúció. Eluens oldat (3.9.): 0,01 mol/l foszfát puffer + metanol = 5 + 95 (V + V). Áramlási sebesség: 1,2 ml/perc. Injektált térfogat: 20 µl. Kromatográfiás oszlop: C18, 150 × 4,6 mm, 5 µm vagy egyéb, a célnak megfelelõ analitikai oszlop. Detektálás hullámhossza: – gerjesztési: 310 nm – emissziós: 419 nm

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes